《谢樊天民先生朱以仁先生谢德清见访并述怀》
元代·袁士元

诗思蹉跎四十馀，未穷经业鬓先疏。归来自愧穷途客，枉顾多劳长者车。

荷叶池塘疏雨歇，榴花庭院晚晴初。吟怀浩荡凭谁遣，几向东家借蹇驴。

作者简介：庆元路鄞县人，字彦章，号菊村学者。幼嗜学，性至孝。以荐授鄞学教谕，调西湖书院山长，改鄮山，迁平江路学教授。后擢翰林国史院检阅官，不就。有《书林外集》。